**VPRAŠANJA ZA PONAVLJANJE (Učbenik stran 90 – 122)**

1. Kaj je značilno za obdobje kraljeve diktature v Kraljevini SHS, kaj je oktroirana ustava in zakaj jo kralj sprejme?

Za obdobje kraljeve diktature je značilna razpustitev parlamenta, preklic ustave in prepoved političnih strank.

Oktroirana ustava je vsiljena ustava. Kralj jo mora sprejeti, zaradi močnega nasprotovanja nasilni oblasti, nasprotovanje prihaja iz tujine in iz celotne Kraljevine SHS, ter zaradi posledic svetovne gospdoarske krize. Vsiljena ustava v resnici ne spremeni razmer v Kraljevini SHS.

1. **Kako so Slovenci vodili gospodarstvo med Kraljevino SHS? Opiši položaj kmetov in razvoj industrije.**

Večina prebivalstva na Slovenskem se je v času Kraljevine SHS ukvarjala s kmetijstvom. Zaradi majhnih kmetij, slabe tehnične opremeljenosti in dokaj nerodovitne zemlje, kmetje niso mogli pridelati dovolj za svoje preživetje. Kmečki položaj se je kasneje ob pomoči države nekoliko izboljšal.

Slovenija je bila najbolj industrijsko razvita v Kraljevini SHS. Ob vstopu v Kraljevino SHS so začeli pospešeno graditi in modernizirati industrijo. Razmah doživijo predvsem lesna, kovinska in tekstilna industrija.

Velika ovira za razvoj gospodarstva je bilo pomanjkanje kapitala, ki pa je bil v večini v rokah tujcev.

1. **Opiši, zakaj imenujemo čas med obema vojnama na Slovenskem tudi čas velikega napredka.**

Za Slovence je bil čas med obema vojnama tudi čas napredka na kulturnem, umetniškem in arhitekturnem področju. Ustanavljajo se številne pomembne ustanove, ki imajo nacionalni pomen: ljubljanska univerza, Narodna galerija, Slovensko narodno gledališče, Radio Ljubljana, Narodni muzej, ... Velik je bil tudi napredek v umetniškem ustvarjanju. Posnet je bil prvi nemi slovenski celovečerni film.

1. Na kakšen način je hotel italijanski fašizem zatreti Slovence v Julijski krajini?

Italijanska fašistična oblast na Slovence gleda kot na manjvreden narod. Italijanski fašizem želi zatreti Slovence v Julijski krajini tako, da leta 1920 požge Narodni dom v Trstu, slovenščino v javnosti prepove, ne smejo jo uporabljati niti v šolah in uradih, fašisti poitalijančijo slovenska imena, prepovejo slovenska društva, časopise in knjige, Slovence pospešeno izseljujejo.

1. Naštej, kateri okupatorji ob 2. svetovni vojni zasedejo slovensko ozemlje in opiši raznarodovalno politiko teh okupatorjev.

Slovenijo zasede nemški, italijanski in madžarski okupator.

Vsi trije okupatorji načrtujejo uničenje slovenskega naroda. Raznarodovalna politika okupatorjev se je kazala v spreminjanju imen slovenskih krajev, okupatorji so slovenski jezik odstranili iz javne rabe, v šolah uvedli pouk v tujem jeziku, uničevali slovenske knjige, zasegli mnoge nepremičnine in umetnine.

Nemci s slovenskega ozemlja množično izseljujejo Slovence ter na to ozemlje naseljujejo prebivalce nemške narodnosti.

1. **Opiši odziv obeh taborov na okupacijo slovenskega ozemlja.**

MEŠČANSKI TABOR: sestavljajo ga politiki nekdanje klerikalne in liberalne stranke. Pozdravi priključitev Slovenije k Italiji in je lojalen do okupatorja. So proti odkriti in oboroženi vstaji proti okupatorju. Na skrivoma pripravljajo odpor. Zavzemajo se za združeno Slovenijo.

MARKSISTIČNI TABOR: sestavljajo ga Komunistična partija in predstavniki nekaterih levo umerjenih skupin. So za odkriti in oboroženi boj proti okupatorju. Predvidevajo boj za osvoboditev in združitev slovenskega naroda. Ustanovijo osvobodilno fronto – OF.

1. Razloži, kaj je OF in kako nastane?

OF ali Osvobodilna fronta je bila skupna organizacija različnih političnih skupin. Vodila je osvobodilni boj na slovenskih tleh. Na osvobojenem ozemlju je OF prevzela oblast. Pripravljala se je tudi na prevzem oblasti po vojni.

Nastala je 26. aprila 1941 v Ljubljani. Ustanovi jo Komunistična partija Slovenije, levo usmerjeni sokoli, krščanski socialisti in kulturni delavci.

1. Opiši partizanski način bojevanja ter razloži pomen partizanskega gibanja.

Partizanski način bojevanja je bil predvsem **gverilski:**

* z močnimi in bolje opremljenimi okupatorjevimi enotami se niso spopadli neposredno,
* okupatorja so napadli iz zasede ali pa so izvajali diverzantske akcije,
* zavetje so si poiskali v gozdovih, na samotnih kmetijah in v kočah.

Pomen partizanskega gibanja je pomoč zaveznikom v boju proti fašizmu, kar priznajo tudi zavezniki.

1. **Razloži, kaj je med vojno osvobojeno ozemlje ter opiši, kako je tam potekalo življenje.**

Osvobojeno ozemlje je bilo območje s katerega je bil pregnan okupator. Na njem deluje Osvobodilna fronta, prebivalci ozemlja volijo predstavnike OF v narodne odbore, ki prevzamejo oblast na tem ozemlju.

Želeli so, da življenje na osvobojenem ozemlju poteka čim bolj normalno. Poskrbeli so za preskrbo partizanskih čet, zgradili so partizanske bolnišnice, ki so razbremenile zdravstvene službe v posameznih četah, delovale so partizanske šole in tiskarne. Zelo pomembna je bila kultura (gledališča, poezija, knjige), ki je dajala upanje in moč.

1. Razloži, kaj so vaške straže, kaj je njihov namen in kdo jih podpira.

Vaške straže so oborožene skupine, katere ustanovi meščanski tabor. Njihov namen je bil samoobramba podeželskega prebivalstva pred nasiljem posameznih članov partizanskega gibanja ter uničenje partizanskega gibanja in s tem komunistom preprečiti povojni prevzem oblasti. Podpirajo in ustanavljajo jih Italijani, dajo jim oborožitev, obleko in hrano.

1. Razloži, kdo so bili slovenski domobranci in kaj se z njimi zgodi ob koncu vojne.

Slovenski domobranci so delovali kot del pomožnih policijskih sil pod nemškim poveljstvom. Njihovo delo je bilo predvsem varovanje prometnih povezav in vasi, med nemškimi ofenzivami proti partizanom so pomagali redni nemški svojski. Od Nemcev dobivajo orožje in plačilo.

Ob koncu vojne so se domobranci skupaj z nemško vojsko umaknili na avstrijsko Koroško in se predali zaveznikom. Zavezniške sile jih nato vrnejo nazaj v matične države. Vrnjene domobrance v Jugoslaviji politična policija v večini brez večjih sodnih postopkov usmrti.

1. Opiši, zakaj je pomembno zasedanje Zbora odposlancev slovenskega naroda.

Zasedanje Zbora odposlancev slovenskega naroda je pomembno, ker:

* so izvolili parlament in Izvršni odbor OF, s tem izvolijo vodstvo slovenskega osvobodilnega boja in postavijo temelje slovenski državnosti,
* je predstavljal vse slovenske pokrajine,
* je podprl odločitev za Jugoslavijo in enakopravnost njenih narodov,
* so izvolili delegacijo, ki se je udeležila zasedanja jugoslovanskega osvobodilnega sveta (AVNOJ).

1. Kdo ob koncu vojen osvobodi slovensko ozemlje in zakaj se vojna na Slovenskem konča teden dni po koncu druge svetovne vojne v Evropi?

Celotno slovensko ozemlje ob koncu druge svetovne vojne osvobodi partizanska vojska.

Vojna v Sloveniji se konča teden dni po tem, ko je druga svetovna vojna v Evropi že končana, ker se čez slovensko ozemlje proti avstrijski Koroški umika večina nemških, domobranskih in četniških enot iz Balkana. Nekatere nemške enote so bile ujete v obroč partizanske vojske. Boji med Nemci in partizani potekajo do sredine maja 1945, ko se naposled Nemci vdajo.

1. Opiši, kako je potekala obnovitev porušene Jugoslavije po vojni ter kaj je pomenilo geslo »bratstvo in enotnost«.

Ob koncu druge svetovne vojne so bile razmere zelo težke, veliko je bilo porušenega, ogromno je žrtev, primanjkuje osnovnih potrebščin, veliko infrastrukture je poškodovane. Obnova Jugoslavije je zaradi pomanjkanja denarja potekala s prostovoljnim in prisilnim delom. K prostovoljnemu delu so pritegnili tudi mladino, ki je z mladinskimi delovnimi akcijami obnovila železnice in druge objekte. Oblast pri delavcih spodbuja tekmovanje, da bi podjetja dosegla visoke proizvodne načrte. Udarniki so bili najboljši delavci, junaki.

Nova oblast se zaveda, da so bile nerešene narodnostne napetosti v Kraljevini SHS oz. Kraljevini Jugoslaviji pred vojno velika napaka. Z geslom »bratstvo in enotnost« želi oblast spodbujati enakopravnost in sodelovanje med narodi. Pomoč je bila mišljena tudi v gospodarstvu, kjer so bolj razvite republike v Jugoslaviji pomagale manj razvitim.

1. **Razloži razliko med Kraljevino Jugoslavijo in Federativno ljudsko republiko Jugoslavijo. (Zapiši tudi v katerem obdobju sta obstajali.)**

Kraljevina Jugoslavija oziroma Kraljevina SHS je obstaja pred drugo svetovno vojno. Bila je monarhija vodi jo kralj, ki ima največjo moč, ustava nima velikega pomena. Narodi niso enakopravni, največ moči ima Srbija. Zavzemajo se za unitarizem – en jugoslovanski narod. Svobočine so omejene.

Federativna ljudska republika Jugoslavija nastane po drugi svetovni vojni, ko na volitvah zmaga Ljudska fonta. Oblast prevzame komunistična partija, ki uvede komunistični politični in gospodarski sistem. Kralj je odstavljen. Vsi narodi v Jugoslaviji so bili priznani in enakopravni, torej več različnih južnoslovanskih narodov, ki pa so med seboj enakopravni.

1. Opiši, kaj je značilno za prve povojne volitve v Jugoslaviji, kdo zmaga in kakšno državo razglasijo?

Prve povojne volitve v Jugoslaviji niso bile demokratične, saj vse stranke niso imele enakih pogojev za delovanje in propagando (razen Ljudkse fronte), nekaterim nasprotnikom komunistične partije je bila odvzeta volilna pravica, ponekod so se dogajale tudi goljufije. Prvič so na teh volitvah volile tudi ženske.

Na volitvah zmaga Ljudska fronta (komunisti) oziroma Osvobodila fronta, ki razglasi republiko z imenom Federativna ljudska republika Jugoslavija (FLRJ).

1. **Zakaj je bila določitev meje med Jugoslavijo in Italijo po vojni zelo zapletena?**

Določitev meje med Italijo in Slovenijo je bila zapletena, ker je to narodno mešano območje, kjer živijo italijani, hrvatje in slovenci. Poleg tega je Jugoslavija, ki zastopa tudi interese Slovenije, želela mejo po narodnostni meji, medtem ko je Italija želela velik del slovenskega in hrvaškega ozemlja. Boljšo pogajalsko pozicijo ima Italija, saj so ji zavezniki bolj naklonjeni, predvsem zaradi jugoslovanskega komunističnega sistema, kateremu zavzeniki niso naklonjeni.

1. Kako po vojni razdelijo Julijsko krajino, zakaj nastane STO in kako po londonskem memorandumu razdelijo STO?

Julijsko krajino razdelijo na cono A in cono B. Po mirovani pogodbi med Italijo in Jugoslavijo večino cone A pripada Italiji, cona B pa Jugolsaviji.

Na narodnostno mešanem in najbolj spornem ozemlju ob obali Jadranskega morja (od Devina do Novigrada) ustanovijo Svobodno tržaško ozemlje – STO, ki naj bi bilo nevtralno ozemlje. Po londonskem memorandomu leta 1954 Svobodno tržaško ozemlje razdelijo med Italijo in Jugoslavijo. Cona A (Trst z okolico) pripada Italiji, cona B (Koperski in Buljski okraj) in del cone A pa Jugoslaviji.